Πολίτες Εν Δράσει

www.politesendrasei.gr
Δελτίο Τύπου

22 Ιανουαρίου 2012

Τελικά… μας τα φορέσανε……
Οι Πατρινοί συμπολίτες μας ανταποκρίθηκαν στο κάλεσμα των Πολιτών Εν Δράσει και τελικά….. μας τα φορέσανε…….

Και κόκκινα και κίτρινα και πράσινα και μπλε 

και παιδικά και για ενήλικες

και φούστες και παντελόνια

και μπλούζες και πουκάμισα

και με κουμπιά και με φερμουάρ

και πλεκτά με το χέρι και της μηχανής

ρούχα… ρούχα… ρούχα…

Εμείς όμως….. δε δεχόμαστε να ΜΑΣ ΤΑ ΦΟΡΑΝΕ….
όταν υπάρχουν συμπολίτες μας οι οποίοι τα έχουν πραγματικά ανάγκη. 
Εντός της εβδομάδας λοιπόν, παραδίδουμε δεκάδες σακούλες με ρούχα που μας έδωσαν οι συμπολίτες μας στη Δημοτική Ιματιοθήκη. 
Άντε και Καλό Καρναβάλι…

Σημ. Οι Πολίτες Εν Δράσει συμμετείχαν στις εκδηλώσεις της τελετής έναρξης του Πατρινού Καρναβαλιού συνδυάζοντας μια πράξη κοινωνικής αλληλεγγύης με τη δημιουργικότητα και τη διασκέδαση της αποκριάς. 
Συγκεκριμένα το Σάββατο 21 Ιανουαρίου στην πλ. Β. Γεωργίου Α΄ κατά τη διάρκεια των εκδηλώσεων της τελετής έναρξης μέλη και φίλοι εθελοντές του συλλόγου παρέλαβαν και φόρεσαν δεκάδες είδη ένδυσης που έφεραν πολίτες, μετά από σχετικό κάλεσμα, με στόχο την υποστήριξη της προσπάθειας της ιματιοθήκης του Δήμου Πατρέων για παροχή βοήθειας σε συμπολίτες που έχουν ανάγκη. Έτσι μέσα από ένα δρώμενο του καρναβαλιού που πρόσφερε άφθονο γέλιο στους συμμετέχοντες υλοποιήθηκε μια δράση κοινωνικής προσφοράς.
Για όσους μας ζητούν να φέρουν ρουχισμό γιατί δε μπόρεσαν τις συγκεκριμένες ώρες τους ενημερώνουμε ότι παραλαβή θα γίνεται στο φαρμακείο της Λ. Λυμπερτάδου Ρ. Φεραίου 110 Πάτρα, 2610.272827 μέχρι 15 Φεβρουαρίου.

